**Ügy típusa:** közterületen végzett bontási munkák

**Jogszabály**: a közúti közlekedésről szóló 1988. évi I. törvény, a közúti közlekedésről szóló 1988. évi I. törvény végrehajtásáról szóló 30/1988 (IV.24.) MT rendelet, a helyi közutak kezelésének szakmai szabályairól szóló 5/2004. (I. 28.) GKM rendelet.

**Fontos tudnivalók:**

A közúti közlekedésről szóló 1988. évi I. törvény, a 30/1988 (IV.24.) MT rendelet alapján a helyi közutat, járdát és zöldterületet érintő bármilyen beavatkozásokhoz, közút, közterület felbontásához, annak területén, az alatt vagy felett építmény vagy más létesítmény elhelyezéséhez a közút kezelőjének a hozzájárulása, engedélye szükséges. A közút kezelője hozzájárulásban feltételeket írhat elő.

Szükséges: mindennemű közterületen végzett bontási tevékenységhez, a burkolattól függetlenül (vezetéképítés, pinceszigetelés, járda kiépítéséhez, meglévő járda felújításához, útcsatlakozás (gépkocsi beálló) kiépítéséhez, csapadékvíz elvezető rendszer kiépítéséhez, módosításához, stb.)

A bontási munka csak az engedély birtokában kezdhető. A kivitelezés, helyreállítás ideje alatt a bontási engedélyt a helyszínen kell tartani és azt a közterület-felügyelőknek szükség esetén be kell mutatni. Az esetleges hibákért, hiányosságokért, vagy az okozott kárért a Kivitelező és a Beruházó egyetemlegesen felel.

A bontási engedély megkéréséhez a <http://www.vecses.hu/> (Polgármesteri Hivatal/ Vagyongazdálkodási Osztály/ Formanyomtatványok) címről tölthető le formanyomtatvány, illetve az osztályon ügyfélfogadási időben papír alapon beszerezhető. Az engedély iránti kérelmet minimum a munkák megkezdésének időpontja előtt 30 nappal be kell nyújtani, illetve mellékelni kell tervező által készített tervet, vagy egyedi (kis mértékű) beavatkozás esetén kérelmező által készített vázlatot. A kérelem és melléklete elküldhető a [vagyongazdalkodas@vecses.hu](mailto:vagyongazdalkodas@vecses.hu) email címre is.

A benyújtott iratok alapján a közút kezelője engedélyezi (feltételekkel), vagy megtiltja az út, járda, zöldfelület végzett beavatkozást. Az engedélyben foglaltak kötelező erejűek, attól eltérni nem lehet.

Ha a közterületet nem közlekedési célból a kezelő hozzájárulása nélkül, vagy a hozzájárulásban előírt feltételektől eltérően vették igénybe, a közlekedési hatóság – a közút kezelőjének kérelme alapján – az igénybe vevőt az eredeti állapot helyreállítására, a hozzájárulásban előírt feltételek betartására, illetve a közút állagának védelme és a forgalom biztonsága érdekében szükséges intézkedések megtételére kötelezheti, továbbá pótdíj fizetésére kötelezi.

**Ügyintézési határidő:** 21 nap

**Ügyintézés helye:** Polgármesteri Hivatal Vagyongazdálkodási Osztály

2220 Vecsés, Telepi út 58. I. emelet 3. iroda

**Ügyintéző neve, elérhetőségei:** Tóth Zsuzsanna

tel.: 06-29/550-290,

email: vagyongazdalkodas@vecses.hu